बिगत केही वर्षयताको तथ्यांक हेर्दा, अरु समयको तुलनामा दशैँको बेलामा बढी रेमिट्यान्स भित्रिने गरेको पाइन्छ । विशेषतः भदौ, असोज र कात्तिक महिनाको रेमिट्यान्स दर उच्च हुने गरेको पाइन्छ । रेमिट्यान्सको त्यो अतिरिक्त रकम दशैँको समयमा खर्च हुन्छ । दशैँको समयमा नयाँ लुगा लगाउने, मिठोमिठो परिकार खाने, रमाइलो गर्ने लगायतका प्रचलन रहेकाले यी कुराहरुमा मानिसहरु खुलेरै खर्च गर्छन् । यसका लागि विदेशबाट ठूलो रकम भित्रिने गरेको छ ।
